## **Všeobecné podmienky Klubu priateľov VSG**

## **Úvodné ustanovenia**

## Klub priateľov VSG je členským programom Východoslovenskej galérie, so sídlom Hlavná 27, 040 01, Košice, IČO: 31 297 820 (ďalej len „VSG“), ktorého cieľom je združovať milovníkov umenia a priaznivcov VSG.

## **Členské kategórie Klubu priateľov VSG**

## Klub priateľov VSG ponúka členstvo a s ním spojené benefity v troch rôznych kategóriách:

## a) Priateľ/Priateľka VSG — 30€ / 15€\* na rok

## aa) Partner/Partnerka VSG — 50€ / 25€\* na rok

## aaa) Patrón/Patrónka VSG — 200€ na rok\*seniori nad 65 rokov a mladí pod 26 rokov

## Záujemca o členstvo v Klube priateľov VSG je povinný urobiť voľbu v členskej kategórii pri prihlásení do Klubu priateľov VSG ⁠–⁠ neskoršia zmena členskej kategórie nie je možná.

## Členstvo v kategórii Senior je určené výhradne pre osoby nad 65 rokov. Všetky členstvá si je možné zakúpiť si na recepcii VSG. Členovia kategórie senior a mladí pod 26 rokov môžu byť pri vstupe do výstavných priestorov VSG požiadaní informátorkami o preukázaní veku, a to predložením platného preukazu totožnosti s fotografiou.

## **Benefity poskytované členom Klubu priateľov VSG**

## Rozsah poskytovaných benefitov závisí na zvolenej členskej kategórii a sú určené iba pre držiteľa členskej karty, ak nie je uvedené vyslovene inak. Všetky benefity spojené s jednotlivými členskými kategóriami sú uvedené na [www.vsg.sk](http://www.vsg.sk)/klub a v informačnom letáku Klubu priateľov VSG.

## VSG si vyhradzuje právo kedykoľvek v priebehu kalendárneho roka upraviť, nahradiť či zrušiť obsah benefitov jednotlivých členských kategórií, a to i bez predošlého upozornenia. Benefity spojené s členstvom v Klube priateľov VSG (rozsah poskytovaných benefitov závisí na zvolenej členskej kategórii):

## (a)

## Neobmedzený vstup do výstav na celý rok

## (aa)

## Neobmedzený vstup do výstav na celý rok

## Pohľadnica s mesačným programov do schránky (voliteľné)

## Zaradenie do špeciálneho newslettera pre partnerov s novinkami, pozvánkami a ponukami kurzov vopred

## Darček na Vianoce (publikácia)

## Zľava 10% v našom obchodíku na publikácie VSG

## Zľava 10% na platené programy (možné výnimky)

## Zľava 10% na naše workshopy (možné výnimky)

## (aaa)

## Neobmedzený vstup do výstav na celý rok s možnosťou vziať + 1 osobu

## Možnosť vziať do VSG ďalšie 2 osoby so zľavou 50% alebo 2 deti zdarma

## Pohľadnica s mesačným programov do schránky (voliteľné)

## Zaradenie do špeciálneho newslettera pre patrónov s novinkami, pozvánkami a ponukami kurzov vopred

## Pozvánka na eventy a príležitostné keteringy, ktoré sú len pre pozvaných hostí

## Darček od VSG pri zakúpení členstva a ďalší darček na Vianoce (publikácie VSG)

## Zľava 10% v našom obchodíku na všetko

## Zľava 20% na platené programy (možné výnimky)

## Zľava 10% na prenájom historickej sály alebo nádvoria

## Zľava 20% na naše workshopy (možné výnimky)

## Zľava 20% na kurz Dejín umenia VSG (v prípade jeho realizovania)

## **Členstvo v Klube priateľov VSG**

## Členom Klubu priateľov VSG sa môže stať každá fyzická osoba, ktorá vyplní prihlášku člena Klubu priateľov VSG na recepcii VSG, a uhradí ročné členstvo v Klube priateľov VSG v zvolenej kategórii.

## Úhradou členského poplatku člen Klubu priateľov VSG potvrdzuje, že sa zoznámil a súhlasí so Všeobecnými podmienkami členského programu Klubu priateľov VSG a Zásadami pre spracovanie a ochranu osobných údajov uverejnených na [www.vsg.sk](http://www.vsg.sk).

## Členstvo v Klube priateľov VSG je možné darovať tretej osobe. V takomto prípade darca vyplatí sumu za vybraný typ členstva podľa zvolenej členskej kategórie výmenou za poukaz v danej kategórii. Tento poukaz je potrebné zameniť za dané členstvo pri návšteve osobne na recepcii VSG na Hlavnej 27 v Košiciach. Pri preukázaní sa poukazom bude tretia osoba vyzvaná, aby vyplnila prihlášku člena Klubu priateľov VSG. V prípade zľavnených členstiev (seniori nad 65 rokov, mladí do 26 rokov vrátane) sa bude musieť tretia osoba preukázať, že má nárok na daný typ členstva predložením platného preukazu totožnosti. Poukaz je nutné uplatniť do 6 mesiacov od vydania. Platnosť členstva v tomto prípade začína až výmenou poukazu a platnou registráciou a trvá jeden rok od začatia členstva v Klube priateľov VSG.

## Členstvo v Klube priateľov VSG je možné predĺžiť aj na už existujúcu členskú kartu, a to osobne na recepcii VSG. Na nové predĺženie členstva sa vzťahujú vždy aktuálne platné podmienky členstva v danom roku v Klube priateľov VSG (vrátane prípadného navýšenia členského príspevku).

##

## **Členská karta Klubu priateľov VSG**

## Členská karta oprávňuje svojho držiteľa po dobu jedného roka odo dňa jej zakúpenia k neobmedzenému vstupu do všetkých zbierkových expozícií a výstav usporiadaných výhradne vo výstavných priestoroch v budovách Východoslovenskej galérie na Alžbetinej 22 a Hlavnej 27.

## Pri vstupe do výstavných priestorov VSG je člen klubu priateľov VSG povinný sa preukázať platnou členskou kartou Klubu priateľov VSG. Členská karta začína platiť bezprostredne po úhrade členského poplatku. V prípade darovania členstva dostane tretia osoba členskú kartu až výmenou poukazu a platnou registráciou a trvá jeden rok od začatia členstva v Klube priateľov VSG. Členská karta je neprenosná – je vedená na meno a priezvisko člena Klubu Priateľov VSG. VSG si vyhradzuje právo kontrolovať totožnosť držiteľa predloženej karty Klubu priateľov VSG. V prípade zneužitia členskej karty Klubu priateľov VSG (poskytnutie tretej osobe) je VSG oprávnená členskú kartu Klubu priateľov VSG bez náhrady odobrať a ukončiť členstvo v Klube priateľov VSG.

## V prípade straty, odcudzenia alebo poškodenia karty Klubu priateľov VSG je člen Klubu priateľov VSG povinný o tejto skutočnosti neodkladne informovať VSG, a to prostredníctvom emailovej adresy klub@vsg.sk

## **Členský poplatok**

## Členský poplatok je možné uhradiť v hotovosti alebo platobnou kartou na recepcii VSG v budove na Hlavnej 27. Cena jednotlivých členských kategórií Klubu priateľov VSG je uvedená na [www.vsg.sk](http://www.vsg.sk) a na informačnom letáku Klubu priateľov VSG. Zaplatený členský poplatok je nevratný. VSG si vyhradzuje právo kedykoľvek behom kalendárneho roka zmeniť výšku členských poplatkov. Zmena výšky členských poplatkov sa v takomto prípade nevzťahuje na už zakúpené členstvo.

## **Spracovanie osobných údajov**

## VSG, v súlade s právnymi predpismi upravujúcimi oblasť ochrany osobných údajov, Informácie o spracúvaní a ochrane osobných údajov v súlade s nariadením Európskeho parlamentu a Rady EÚ 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „nariadenie GDPR“) a zákonom č. 18/2018 Z. z. o ochrane osobných údajov a o zmene a doplnení niektorých zákonov v znení zákona č. 221/2019 Z. z. (ďalej len „zákon o ochrane osobných údajov“), zhromažďuje a spracováva osobné údaje členov Klubu priateľov VSG.

## Predmetom zhromažďovania a následného spracovania sú identifikačné osobné údaje člena Klubu priateľov VSG (tj. meno, priezvisko a vek),kontaktné osobné údaje člena Klubu priateľov VSG (tj. adresa, číslo telefón, emailová adresa, preferovaný komunikačný jazyk) a ďalšie osobné údaje člena Klubu priateľov VSG slúžiace k vyhodnoteniu niektorých osobných aspektov vzťahujúcich sa k jednotlivým členom Klubu priateľov VSG (tj. predovšetkým informácie týkajúce sa využívania členstva, resp. členskej karty a jednotlivých benefitov spojených s členstvom)

## Člen Klubu priateľov VSG môže udeliť súhlas so zhromažďovaním a následným spracovaním osobných údajov člena Klubu priateľov VSG za účelom zaslania cielených marketingových správ. Osobné údaje zozbierané a spracované na základe súhlasu člena Klubu priateľov VSG budú slúžiť výhradne k rozboru alebo odhadu osobných preferencií a záujmov jednotlivých členov Klubu priateľov VSG. Účelom zhromažďovania a spracovania osobných údajov členov Klubu priateľov VSG na základe daného súhlasu je vytvoriť individuálnu starostlivosť o jednotlivých členov Klubu priateľov VSG tak, aby VSG mohla pripravovať, čo najatraktívnejší program vyhovujúci individuálnym záujmom členov a členský program Klubu priateľov VSG ďalej meniť a rozvíjať.

## Súhlas je možné udeliť pri zakúpení členstva, a to podpisom príslušného súhlasu v prípade nákupu členstva na recepcii VSG. Poskytnutý súhlas môže člen Klubu priateľov VSG kedykoľvek odvolať, zmeniť alebo upraviť jeho rozsah, a to na recepcii VSG alebo emailovou žiadosťou odoslanou na klub@vsg.sk

## Osobné údaje budú evidované po dobu členstva v Klube priateľov VSG a následne po dobu 5 rokov od ukončenia tohto členstva. Po skončení doby oprávneného spracovania bude evidencia osobných údajov ukončená a spracované osobné údaje budú anonymizované.

## VSG pri plnení svojich záväzkov a povinností využíva odborné a špecializované služby iných subjektov (dodávateľov), ktorí pre VSG zabezpečujú administratívnu alebo odbornú, poprípade technickú podporu, alebo prevádzajú marketingovú, obchodnú či inú špecifickú činnosť. Pokiaľ títo dodávatelia spracovávajú osobné údaje členov Klubu priateľov VSG poskytnuté VSG, majú postavenie spracovateľov osobných údajov a spracovávajú osobné údaje iba v rámci pokynov VSG a nie sú oprávnení takto poskytnuté údaje využiť inak.

## Viac informácií o spracovávaní osobných údajov nájdete na [www.vsg.sk](http://www.vsg.sk)

## **Záverečné ustanovenia**

## Všeobecné podmienky Klubu priateľov VSG sú uverejnené na internetových stránkach VSG [www.vsg.sk](http://www.vsg.sk) a naďalej sú k nahliadnutiu na recepcii VSG.

## VSG si vyhradzuje právo kedykoľvek zmeniť tieto Všeobecné podmienky Kluby priateľov VSG, alebo ich časť, a to i bez predchádzajúceho upozornenia. VSG si tak vyhradzuje právo zmeniť najmä, nie však výlučne, obsah benefitov jednotlivých členských kategórií, výšku poskytnutých zliav alebo výšku členských príspevkov. Účinnosť zmeny nastáva dňom uverejnenia aktualizovaných Všeobecných podmienok programu Klubu priateľov VSG na webových stránkach [www.vsg.sk](http://www.vsg.sk). Členovia Klubu priateľov VSG budú o týchto zmenách informovaní na svojej emailovej adrese a na internetových stránkach VSG, kde bude k dispozícií aktuálny text Všeobecných podmienok Klubu priateľov VSG.

## VSG si vyhradzuje právo kedykoľvek ukončiť program Klubu priateľov VSG.

## Tieto všeobecné podmienky členského programu Klubu priateľov VSG nadobúdajú účinnosť dňa 1. 4. 2023

## Východoslovenská galéria